Grenaa Idrætscenter Ydesvej Grenaa - PDF
Download "Grenaa Idrætscenter Ydesvej Grenaa"
1 Oplæg til en sammenkædning af renoveringsopgaver og udbygning af østfacade og springhal på Grenaa Idrætscenter (GIC) for at skabe en bæredygtig, fremtidssikret og samlet helhedsplan for GIC GIC har en vision om at skabe et sandt mekka for kommunens borgere og gæster, så de inspireres til en sund og aktiv livsstil med motorik og fysisk udfoldelse i centrum - i Danmarks fedeste campusmiljø. Grenaa Idrætscenter Ydesvej Grenaa Side1
2 Att.: Økonomiudvalget i Norddjurs Kommune Grenaa d.26. oktober Vedr.: Samlet plan for sammenkædning af renoveringsopgaver og udbygning af østfacade og springhal Her følger som aftalt en opsummering af status, økonomi og tidsplan for de ønskede projekter på Grenaa Idrætscenter. Vi kalder det en samlet helhedsplan for en fremtidssikret udvikling. Det samlede projektforslag har været behandlet i GIC s bestyrelse, og bestyrelsen har med baggrund i Norddjurs Kommunes budget for 2016, hvori der er afsat 5 mio. kr. i 2017 og 5 mio. kr. i 2018, besluttet at kæde de to delprojekter GIC Østfacade og Springhal sammen. Det har vi brug for at få jeres accept og opbakning til. Sammenkædningen af projekterne med østfacaden og springhallen er delvist begrundet i et stort behov fra brugerne og dels for at kunne skabe større synergieffekter og derved sikre en mere bæredygtig drift. En anden og i nogle henseender mere vigtig begrundelse er, at vi forventer, at projekterne på denne måde i højere grad kan optimere og supplere hinanden til at have en større mulighed for at opnå tilskud fra fonde og puljer til projekternes udførsel. Og vi ser netop fondstilskud som en særdeles mulig vej i forhold til at skaffe den fornødne finansiering til at matche de af kommunen afsatte midler. Selvom der ligger en del arbejde i fundraisings processen, vurderer bestyrelsen, at det både er det mest hensigtsmæssige og det mest sandsynlige scenarie at arbejde ud fra planen om en sammenkædning af delprojekterne. Grundtanken i hele planen, som vi har arbejdet med i flere år, er at skabe en bæredygtig og fremtidssikret udvikling for fremtidens GIC, så idrætscenteret ikke alene sigter mod at tilbyde en række gode faciliteter for de eksisterende og kendte aktiviteter, men kan udvikle sig hen mod at blive fremtidens bevægelseshus med muligheder for både at dække behovene for den eksisterende og kendte idræt samt skabe rammer for et nyt og udvidet idrætsbegreb. At der samtidig vil være styr på driften ser vi som en naturlig ting. Sammenkædningen af de to projekter på GIC skal skabe fornyelse og nytænke idrætscentret og brugen heraf. Med både de aktuelle og de nye aktiviteter og faciliteter er det nødvendigt at afsøge de nye aktiviteter for at se, hvad der giver mening i forhold til en samlet plan for GIC s udvikling set i forhold til vores nuværende brugers behov for udvikling af faciliteterne. Vi ønsker desuden at sikre og fastholde de nuværende foreningers positive udvikling, hvor fx gymnastik på forskellige niveauer klarer sig rigtigt godt, men i den grad har brug for springfaciliteter og et sted at mødes og socialisere og danne nye venskaber på tværs af idrætter og aktiviteter. Vi ansøger om godkendelse af igangsætning af projektforslaget om at sammenkæde delprojekterne og skabe en fremtidssikret, bæredygtig og samlet plan for stedet til gavn og glæde for hele kommunen og i særdeleshed området ved Grenaa. Der vil umiddelbart skulle findes 17 mio.kr. kommunale midler og minimum 13 mio.kr. fra fonde og puljer. DSI Grenaa idrætscenter forventer ikke væsentligt yderligere driftsbidrag, fra Norddjurs kommune i forbindelse med etableringen af den nye bygningsmasse. Der tages forbehold for eventuelle konsekvenser og ændringer af beskrivelsen for DSI GIC driftsbetingelser, som en følge af analysen på fritidsområdet. Disse ændringer kan være positive eller negative for for de økonomiske forudsætninger og vilkår som DSI GIC s nuværende indtægtsgrundlag er baseret på. Valdemar Haumand Centerleder DSI Grenaa Idrætscenter, mobil: , Side2
3 Oversigtskort over området Del 1: Projekt GIC Østfacade Første fase i planen er at renovere østfacaden og lave optimeringer og tilpasninger af bygningen. Kendetegnende for bygningen og perioden, hvor den er opført, er, at den er opført med slidstærke kvalitetsmaterialer. Dog har cortenstål-taget efterhånden udstået sin levetid (33 år) og en udskiftning er bydende nødvendig. I denne forbindelse er det nærliggende at forholde sig til det stigende behov for plads, ligesom at overveje hvorledes indgangsparti(er) kan gøres mere synlige. Det er ligeledes oplagt at genindføre et mere helhedsorienteret udtryk, særligt rumoplevelsen i forhallen og den udefrakommende ankomstzone. Idrætten er i det daglige skolearbejde et omdrejningspunkt i forhold til integration af unge med anden etnisk baggrund, så vel som unge med særlige udfordringer i relation til uddannelse. For at kunne huse alle disse aktiviteter og flere til, er det af afgørende betydning, at skolerne hurtigt får større og tidssvarende rammer til udviklingen af idrætsområdet. Det er et meget tiltrængt projekt og det skal laves senest i 2017, så GIC kan fremtidssikres. Side3
4 Del 2: Projekt Springhal/motorikhal/klatrehal Projekt springhal skal være ca m2 og opføres ved GIC vestfacade, hvor det nuværende tag og den vægbeklædning også skal udskiftes. Derfor giver det god mening at samtænke det. Projektet skal give optimale faciliteter til at sikre gymnastik i sikre rammer og med muligheder for både bredde og elite. Gulvarealet i hallen skal være med integrerede stortrampoliner, fasttracks, løsskumsgrave osv.. Væggene kan udnyttes til motoriske aktiviteter med klatrevægge/motorikbaner osv. som kan give rig udfoldelse for både helt små børn, som kan udforske deres motoriske formåen i sikre rammer, udfordre og styrke deres på deres motoriske evner, således at ulykker undgås jf. projekt mellem DGI, Børneulykkesfonden, Nord- og Syddjurs Kommune til børn/unge og voksne, der kan træne på klatrevægge/rappelling. Optimalt set giver springcenteret mulighed for at skabe en synergi mellem de 3 discipliner inden for teamgym-disciplinen: 1. spring på bane, 2. spring på trampet og 3. rytmeserie. Springfaciliteterne skal indrettes så det både er muligt at dyrke springgymastik disciplinerne: teamgym og powertumbling. Der skal være et teamgym konkurrencerytmegulv (20x14m) enten med stationært gulv eller et gulv, der kan rulles sammen og stilles væk - hvis andre former for aktivitet skal være i salen. Brugergrupperne vil være TeamGym Djurs (TGD), GIF Gymnastik og andre gymnastikforeninger i Norddjurs/Syddjurs Kommune. Derudover vil det blive tilgængeligt for en række uddannelsesinstitutioner, børnehaver, vuggestuer, dagplejere i Norddjurs Kommune, mødre/fædregrupper, ældre og handicappede. Et springcenter, der lever op til standarden for TGD kan derudover bruges til andre interessenter ved: at give lokalforeningerne lidt længere væk sjove gymnastik-ture til springcenter/rytmesal og skabe interessen for at gymnastik. Fælles springdage på tværs af klubber på Djursland eller lign arrangementer Den nye skolereform vil give spændende muligheder for at lave samarbejde mellem skolerne og gymnastikforeningerne (TGD/GIF og skolerne) Uddannelsesinstitutioners krav til motion i undervisningen Mulighed for at udbyde sportscollege-linjer for uddannelsesinstitutionerne/campus Daginstitutionerne, dagplejere, vuggestuer, børnehaver Forslag til brugere af rytmesal/multisal TeamGym Djurs: rytmetræning/styrketræning GIF Gymnastik: rytmehold/showdance Kulturskolen: Dans, drama er i dag i Pavillonen (spejle) Bekker Dans: Er i dag i pavillonen FC Grenaa: Rulleskøjter, Aerobic, Dans, Bowls osv. GIF Håndbold/fodbold: Styrketræning?? Ny aktivitet: Rope Skipping - fokus i TV pt SIF Assentoft har et hold! Ny aktivitet: Styrketræning for børn og unge under 15 år Side4
5 Økonomisk overslag for sammenkædning af projekterne Del 1: Projekt GIC Østfacade og renovering GIC Østfacade og planer som vist i vedlagte arkitektskriv. Det handler både om at sikre østfacaden og lave væsentlige ændringer i bygningen inden døre for at fremtidssikre bygningen og muliggøre en bedre indtjening. Overslag: 18 mio.kr. - heraf 12 mio. i kommunale midler Del 2: Projekt Springhal Projekt Springhal på ca m2, opføres ved GIC vestfacade, hvor nuværende tag og vægbeklædning også skal udskiftes. Rytmesalen i projekt Springhal, forventes at kunne rummes i projekt GIC Østfacade på 2.sal. Overslag: 12 mio.kr. - heraf 5 mio. i kommunale midler Altså skal der findes 17 mio.kr. kommunale midler og minimum 13 mio. kr. fra fonde og puljer. Side5
6 Grenaa Idrætscenter Grenaa Idrætscenter, som er fra 1981, består af flere anlæg, der alle er beliggende omkring selve idrætscenteret som er beliggende på Ydesvej 2. Grenaa Idrætscenter anslår at der er i alt er en årlig gennemgang af ca personenheder. Heraf i svømmehallen ca årlige personenheder i den offentlige åbningstid, skoler og foreninger bidrager med yderlig ca personenheder. Selve idrætscenteret indeholder: 1 opvisningshal, 1 træningshal, multisal, multilokale, foyer, forhal indrettet til fitness, Sportscafeen, 11 omklædningsrum heraf 2 med saunaer, 6 mødelokaler, lille tekøkken, styrketræningslokale, pedelkontor, magasiner, depoter, 3 stk. teknikrum, toiletfaciliteter, 10 Klasse Center Djursland. (forhal til fitness, 2 mødelokaler og tekøkken er udlejet til Dansk Fitness). Andre faciliteter i Grenaa Idrætscenter: Stadionbygningen beliggende Stadion allé 25 indeholder 8 omklædningsrum, cafeteria, 2 møderum, tilhørende stadionanlæg med opvisningsbane/atletikanlæg med 6 løbebaner, 10 fodboldbaner, 4 håndboldbaner, 1 beach volley bane, petanque anlæg med klubhus som er ejet af petanqueklubben og 13 petanquebaner, udendørs rulleskøjtebane med bander, skaterrampe, tennisanlæg med 7 udendørsbaner, tennisklubhuset og tennishallen er ejet og drevet af tennisklubben. Svømmehal som er beliggende Ydesvej 8, svømmehallen indeholder: 1 stk. 16,5 x 25 m. bassin (8 baner) med 1 og 3 m. vippe, 2 børnebassiner med henholdsvis 2 og 50 cm. dybde, 1 stk. 53,5 m. rutsjebane, 1 varmtvandsbassin dybde med 2 boblebænke og massagedyser, 1 stk. foyer/indgangslokale, 2 omklædningsrum, 1 møderum, personalerum, administrationskontor, lederkontor, magasin, depot, toiletfaciliteter, teknikkælder, badstue med lokaler indrettet til aroma bade, salt bad, 3 massagelokaler, 2 dampbade, 1 sauna, 9 omklædningsrum, hvilelounge, opholdslounge. Grenaa Idrætscenter har i alt ca faste foreningskunder, ca faste skolekunder og ca. 185 faste institutionskunder (børnehaver og dagplejen) de fleste benytter GIC flere gange om ugen. Dansk Fitness har yderlig ca medlemmer. GIC er dermed kommunens største idrætsfacilitet og har et utal af brugertyper, som bl.a. oplistet nedenfor. Der er 19 klubber med i alt 28 afdelinger, 2 folkeskoler, 3 ikke kommunale skoler, dagplejen og 1 børnehave. Til svømmehallen er der tilknyttet.: 7 klubber, 7 folkeskoler, 4 ikke kommunale skoler og 3 fritidsklubber / SFO / ungdomsklub. Gæster og deltagere ved større sportsarrangementer, herunder Kattegat Cup og RGI/DGI landsdels og regionale mesterskaber. Grenaa Idrætscenter afvikler ca. 24 større arrangementer årligt med over 400 pers. der er ikke medregnet håndbold hjemmestævner og indefodboldstævner. Svømmehallen afvikler ca.4 større arrangementer årligt. Foruden facilitetens egne brugere er der et kæmpe stort og uforløst potentiale ved at lave en større by- og infrastrukturmæssig sammenhæng mellem centret og de mange nærtliggende uddannelsesinstitutioner i studiebyen og tænke det hele sammen i den kommende områdefornyelsesplan. Side6